# Il-Ġurnal Uffiċjali L 255/2019

| | ISSN 1977-074X |
| --- | --- |
| Il-Ġurnal Uffiċjali
  tal-Unjoni Ewropea | L 255 |
| | |
| Edizzjoni bil-Malti | Leġiżlazzjoni | Volum 624 ta' Ottubru 2019 |

ISSN 1977-074X

Il-Ġurnal Uffiċjali

tal-Unjoni Ewropea

L 255

Edizzjoni bil-Malti

Leġiżlazzjoni

Volum 624 ta' Ottubru 2019

---

| Werrej | | II   Atti mhux leġiżlattivi | Paġna |
| --- | --- | --- | --- |
| | | REGOLAMENTI |
| | * | Regolament Delegat tal-Kummissjoni (UE) 2019/1666 tal-24 ta’ Ġunju 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward tal-kundizzjonijiet għall-monitoraġġ tat-trasport u l-wasla ta’ kunsinni ta’ ċerti oġġetti mill-post ta’ kontroll fuq il-fruntiera tal-wasla sal-istabbiliment fil-post ta’ destinazzjoni fl-Unjoni (
  1
  ) | 1 |
| | * | Regolament ta’ Implimentazzjoni tal-Kummissjoni (UE) 2019/1667 tas-27 ta’ Settembru 2019 li jdaħħal isem fir-reġistru tad-denominazzjonijiet ta’ oriġini protetti u tal-indikazzjonijiet ġeografiċi protetti Cârnaţi de Pleşcoi (IĠP) | 5 |

Werrej

II   Atti mhux leġiżlattivi

Paġna

REGOLAMENTI

*

Regolament Delegat tal-Kummissjoni (UE) 2019/1666 tal-24 ta’ Ġunju 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward tal-kundizzjonijiet għall-monitoraġġ tat-trasport u l-wasla ta’ kunsinni ta’ ċerti oġġetti mill-post ta’ kontroll fuq il-fruntiera tal-wasla sal-istabbiliment fil-post ta’ destinazzjoni fl-Unjoni (
  1
  )

1

1

*

Regolament ta’ Implimentazzjoni tal-Kummissjoni (UE) 2019/1667 tas-27 ta’ Settembru 2019 li jdaħħal isem fir-reġistru tad-denominazzjonijiet ta’ oriġini protetti u tal-indikazzjonijiet ġeografiċi protetti Cârnaţi de Pleşcoi (IĠP)

5

| | | Rettifika |
| --- | --- | --- |
| | * | Rettifika tad-Deċiżjoni Kwadru tal-Kunsill 2003/568/JHA tat-22 ta’ Lulju 2003 dwar il-ġlieda kontra l-korruzzjoni fis-settur privat ( ĠU L 192, 31.7.2003 )
  (Edizzjoni Speċjali bil-Malti, Kapitolu 19, Volum 6, p. 182) | 7 |
| | * | Rettifika tar-Regolament ta’ Implimentazzjoni tal-Kummissjoni (UE) 2019/947 tal-24 ta’ Mejju 2019 dwar ir-regoli u l-proċeduri għall-operazzjoni ta’ inġenji tal-ajru mingħajr bdot abbord ( ĠU L 152, 11.6.2019 ) | 11 |

Rettifika

*

Rettifika tad-Deċiżjoni Kwadru tal-Kunsill 2003/568/JHA tat-22 ta’ Lulju 2003 dwar il-ġlieda kontra l-korruzzjoni fis-settur privat ( ĠU L 192, 31.7.2003 )
  (Edizzjoni Speċjali bil-Malti, Kapitolu 19, Volum 6, p. 182)

( ĠU L 192, 31.7.2003 )

(Edizzjoni Speċjali bil-Malti, Kapitolu 19, Volum 6, p. 182)

7

*

Rettifika tar-Regolament ta’ Implimentazzjoni tal-Kummissjoni (UE) 2019/947 tal-24 ta’ Mejju 2019 dwar ir-regoli u l-proċeduri għall-operazzjoni ta’ inġenji tal-ajru mingħajr bdot abbord ( ĠU L 152, 11.6.2019 )

( ĠU L 152, 11.6.2019 )

11

| | |
| --- | --- |
| | (1)   Test b’rilevanza għaż-ŻEE. |

---

(1)   Test b’rilevanza għaż-ŻEE.

1

| MT | L-Atti li t-titoli tagħhom huma stampati b'tipa ċara huma dawk li għandhom x'jaqsmu mal-maniġment ta' kuljum ta' materji agrikoli, u li ġeneralment huma validi għal perijodu limitat.
  It-titoli ta'l-atti l-oħra kollha huma stampati b'tipa skura u mmarkati b'asterisk quddiemhom. |
| --- | --- |

MT

L-Atti li t-titoli tagħhom huma stampati b'tipa ċara huma dawk li għandhom x'jaqsmu mal-maniġment ta' kuljum ta' materji agrikoli, u li ġeneralment huma validi għal perijodu limitat.

It-titoli ta'l-atti l-oħra kollha huma stampati b'tipa skura u mmarkati b'asterisk quddiemhom.

---

II Atti mhux leġiżlattivi

REGOLAMENTI

| 4.10.2019 | MT | Il-Ġurnal Uffiċjali tal-Unjoni Ewropea | L 255/1 |
| --- | --- | --- | --- |

4.10.2019

MT

Il-Ġurnal Uffiċjali tal-Unjoni Ewropea

L 255/1

---

REGOLAMENT DELEGAT TAL-KUMMISSJONI (UE) 2019/1666

tal-24 ta’ Ġunju 2019

li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward tal-kundizzjonijiet għall-monitoraġġ tat-trasport u l-wasla ta’ kunsinni ta’ ċerti oġġetti mill-post ta’ kontroll fuq il-fruntiera tal-wasla sal-istabbiliment fil-post ta’ destinazzjoni fl-Unjoni

(Test b’rilevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (1), u b’mod partikolari l-Artikolu 77(2) tiegħu,

Billi:

| (1) | Ir-Regolament (UE) 2017/625 jistabbilixxi r-regoli dwar it-twettiq ta’ kontrolli uffiċjali mill-awtoritajiet kompetenti tal-Istati Membri fuq prodotti li jidħlu fl-Unjoni sabiex jivverifikaw il-konformità mal-leġiżlazzjoni dwar il-katina agroalimentari tal-Unjoni. |
| --- | --- |

(1)

Ir-Regolament (UE) 2017/625 jistabbilixxi r-regoli dwar it-twettiq ta’ kontrolli uffiċjali mill-awtoritajiet kompetenti tal-Istati Membri fuq prodotti li jidħlu fl-Unjoni sabiex jivverifikaw il-konformità mal-leġiżlazzjoni dwar il-katina agroalimentari tal-Unjoni.

| (2) | L-Artikolu 47(1)(b) tar-Regolament (UE) 2017/625 jispeċifika l-kategoriji tal-prodotti soġġetti għall-kontrolli uffiċjali fil-post ta’ kontroll fuq il-fruntiera tal-ewwel wasla fl-Unjoni. Dawk il-prodotti li joriġinaw mill-annimali, prodotti ġerminali, prodotti sekondarji mill-annimali, u prodotti tal-ikel li jkun fihom kemm prodotti li joriġinaw mill-pjanti kif ukoll prodotti pproċessati li joriġinaw mill-annimali (prodotti komposti). |
| --- | --- |

(2)

L-Artikolu 47(1)(b) tar-Regolament (UE) 2017/625 jispeċifika l-kategoriji tal-prodotti soġġetti għall-kontrolli uffiċjali fil-post ta’ kontroll fuq il-fruntiera tal-ewwel wasla fl-Unjoni. Dawk il-prodotti li joriġinaw mill-annimali, prodotti ġerminali, prodotti sekondarji mill-annimali, u prodotti tal-ikel li jkun fihom kemm prodotti li joriġinaw mill-pjanti kif ukoll prodotti pproċessati li joriġinaw mill-annimali (prodotti komposti).

| (3) | Meta kunsinni ta’ ċerti prodotti msemmija fl-Artikolu 47(1)(b) tar-Regolament (UE) 2017/625 jiġu importati fl-Unjoni, f’ċerti każijiet, il-leġiżlazzjoni tal-Unjoni tipprevedi li t-trasport tagħhom mill-post ta’ kontroll fuq il-fruntiera tal-wasla sal-istabbiliment fil-post tad-destinazzjoni u l-wasla tagħhom fil-post tad-destinazzjoni fl-Unjoni irid jiġi mmonitorjat, sabiex jiġi evitat kwalunkwe riskju għas-saħħa pubblika u dik tal-annimali. |
| --- | --- |

(3)

Meta kunsinni ta’ ċerti prodotti msemmija fl-Artikolu 47(1)(b) tar-Regolament (UE) 2017/625 jiġu importati fl-Unjoni, f’ċerti każijiet, il-leġiżlazzjoni tal-Unjoni tipprevedi li t-trasport tagħhom mill-post ta’ kontroll fuq il-fruntiera tal-wasla sal-istabbiliment fil-post tad-destinazzjoni u l-wasla tagħhom fil-post tad-destinazzjoni fl-Unjoni irid jiġi mmonitorjat, sabiex jiġi evitat kwalunkwe riskju għas-saħħa pubblika u dik tal-annimali.

| (4) | Id-Direttiva tal-Kunsill 97/78/KE (2) tistabbilixxi r-regoli li jirregolaw l-organizzazzjoni tal-verifiki veterinarji fuq prodotti li jidħlu fl-Unjoni minn pajjiżi terzi u l-kundizzjonijiet li jirrigwardaw it-trasport ta’ prodotti li jridu jiġu mmonitorjati skont il-leġiżlazzjoni tal-Unjoni mill-post ta’ spezzjoni fil-fruntiera tal-wasla sal-istabbiliment fil-post tad-destinazzjoni. Dawn ir-regoli jipprevedu, fost l-oħrajn, li l-kunsinni ta’ tali prodotti jridu jintbagħtu mill-post ta’ spezzjoni fil-fruntiera tal-wasla sal-istabbiliment fil-post tad-destinazzjoni taħt is-superviżjoni tal-awtorità kompetenti f’vetturi li ma jnixxux jew kontejners issiġillati mill-awtorità kompetenti. |
| --- | --- |

(4)

Id-Direttiva tal-Kunsill 97/78/KE (2) tistabbilixxi r-regoli li jirregolaw l-organizzazzjoni tal-verifiki veterinarji fuq prodotti li jidħlu fl-Unjoni minn pajjiżi terzi u l-kundizzjonijiet li jirrigwardaw it-trasport ta’ prodotti li jridu jiġu mmonitorjati skont il-leġiżlazzjoni tal-Unjoni mill-post ta’ spezzjoni fil-fruntiera tal-wasla sal-istabbiliment fil-post tad-destinazzjoni. Dawn ir-regoli jipprevedu, fost l-oħrajn, li l-kunsinni ta’ tali prodotti jridu jintbagħtu mill-post ta’ spezzjoni fil-fruntiera tal-wasla sal-istabbiliment fil-post tad-destinazzjoni taħt is-superviżjoni tal-awtorità kompetenti f’vetturi li ma jnixxux jew kontejners issiġillati mill-awtorità kompetenti.

| (5) | Barra minn hekk, għal ċerti prodotti sekondarji tal-annimali mhux maħsuba għall-konsum mill-bniedem, ir-Regolament tal-Kummissjoni (UE) Nru 142/2011 (3) jeħtieġ li t-trasport ta’ kunsinni ta’ prodotti sekondarji bħal dawn jitwettaq f’konformità mar-regoli stabbiliti fid-Direttiva 97/78/KE. Dawk il-prodotti sekondarji tal-annimali jinkludu ċertu demm u prodotti tad-demm, ikel għall-annimali domestiċi, minbarra ikel nej għall-annimali domestiċi, xaħmijiet imdewba importati għal skopijiet barra mill-katina tal-għalf għal annimali mrobbijin fi rziezet, qarn u prodotti tal-qarn, eskluż qarn mitħun, u qwieqeb u prodotti ta’ qwieqeb, minbarra qwieqeb mitħuna, maħsuba għall-produzzjoni ta’ fertilizzanti organiċi jew ta’ materjali li jtejbu l-ħamrija. |
| --- | --- |

(5)

Barra minn hekk, għal ċerti prodotti sekondarji tal-annimali mhux maħsuba għall-konsum mill-bniedem, ir-Regolament tal-Kummissjoni (UE) Nru 142/2011 (3) jeħtieġ li t-trasport ta’ kunsinni ta’ prodotti sekondarji bħal dawn jitwettaq f’konformità mar-regoli stabbiliti fid-Direttiva 97/78/KE. Dawk il-prodotti sekondarji tal-annimali jinkludu ċertu demm u prodotti tad-demm, ikel għall-annimali domestiċi, minbarra ikel nej għall-annimali domestiċi, xaħmijiet imdewba importati għal skopijiet barra mill-katina tal-għalf għal annimali mrobbijin fi rziezet, qarn u prodotti tal-qarn, eskluż qarn mitħun, u qwieqeb u prodotti ta’ qwieqeb, minbarra qwieqeb mitħuna, maħsuba għall-produzzjoni ta’ fertilizzanti organiċi jew ta’ materjali li jtejbu l-ħamrija.

| (6) | Id-dritt tal-Unjoni jipprevedi wkoll il-monitoraġġ tal-kunsinni ta’ kaċċa selvaġġa bil-fer u mhux imqaxxra, f’konformità mar-regoli għat-twettiq ta’ kontrolli uffiċjali speċifiċi stabbiliti skont l-Artikolu 77(1)(b) tar-Regolament (UE) 2017/625 u skont ir-regoli addizzjonali dwar is-saħħa pubblika għal prodotti li joriġinaw minn annimali u oġġetti tal-ikel li jkun fihom kemm prodotti li joriġinaw mill-pjanti kif ukoll prodotti pproċessati li joriġinaw mill-annimali (“prodotti komposti”) li joriġinaw minn, u jirritornaw lejn, l-Unjoni wara rifjut ta’ dħul minn pajjiż terz stabbilit f’konformità mal-Artikolu 77(1)(h) tar-Regolament (UE) 2017/625. |
| --- | --- |

(6)

Id-dritt tal-Unjoni jipprevedi wkoll il-monitoraġġ tal-kunsinni ta’ kaċċa selvaġġa bil-fer u mhux imqaxxra, f’konformità mar-regoli għat-twettiq ta’ kontrolli uffiċjali speċifiċi stabbiliti skont l-Artikolu 77(1)(b) tar-Regolament (UE) 2017/625 u skont ir-regoli addizzjonali dwar is-saħħa pubblika għal prodotti li joriġinaw minn annimali u oġġetti tal-ikel li jkun fihom kemm prodotti li joriġinaw mill-pjanti kif ukoll prodotti pproċessati li joriġinaw mill-annimali (“prodotti komposti”) li joriġinaw minn, u jirritornaw lejn, l-Unjoni wara rifjut ta’ dħul minn pajjiż terz stabbilit f’konformità mal-Artikolu 77(1)(h) tar-Regolament (UE) 2017/625.

| (7) | Id-Direttiva 97/78/KE tħassret bir-Regolament (UE) 2017/625 b’effett mill-14 ta’ Diċembru 2019. Huwa għalhekk xieraq li jiġu stabbiliti regoli għall-monitoraġġ tat-trasport u tal-wasla tal-kunsinni ta’ ċerti prodotti msemmija fl-Artikolu 47(1)(b) tar-Regolament (UE) 2017/625 mill-post ta’ kontroll fuq il-fruntiera tal-wasla sal-istabbiliment fil-post tad-destinazzjoni. Jenħtieġ li dawn ir-regoli japplikaw fejn it-trasport mill-post ta’ kontroll fuq il-fruntiera tal-wasla sal-istabbiliment fil-post tad-destinazzjoni fl-Unjoni u l-wasla fl-istabbiliment tad-destinazzjoni huwa meħtieġ li jkun immonitorjat f’konformità mal-leġiżlazzjoni tal-Unjoni. |
| --- | --- |

(7)

Id-Direttiva 97/78/KE tħassret bir-Regolament (UE) 2017/625 b’effett mill-14 ta’ Diċembru 2019. Huwa għalhekk xieraq li jiġu stabbiliti regoli għall-monitoraġġ tat-trasport u tal-wasla tal-kunsinni ta’ ċerti prodotti msemmija fl-Artikolu 47(1)(b) tar-Regolament (UE) 2017/625 mill-post ta’ kontroll fuq il-fruntiera tal-wasla sal-istabbiliment fil-post tad-destinazzjoni. Jenħtieġ li dawn ir-regoli japplikaw fejn it-trasport mill-post ta’ kontroll fuq il-fruntiera tal-wasla sal-istabbiliment fil-post tad-destinazzjoni fl-Unjoni u l-wasla fl-istabbiliment tad-destinazzjoni huwa meħtieġ li jkun immonitorjat f’konformità mal-leġiżlazzjoni tal-Unjoni.

| (8) | Sabiex ikun hemm monitoraġġ effettiv tat-trasport u l-wasla ta’ kunsinni mill-post ta’ kontroll fuq il-fruntiera tal-wasla sa meta jaslu fl-istabbiliment fil-post tad-destinazzjoni tagħhom, il-prodotti jenħtieġ li jiġu ttrasportati direttament lejn l-istabbiliment fil-post tad-destinazzjoni indikat fid-Dokument Sanitarju Komuni tad-Dħul (CHED). |
| --- | --- |

(8)

Sabiex ikun hemm monitoraġġ effettiv tat-trasport u l-wasla ta’ kunsinni mill-post ta’ kontroll fuq il-fruntiera tal-wasla sa meta jaslu fl-istabbiliment fil-post tad-destinazzjoni tagħhom, il-prodotti jenħtieġ li jiġu ttrasportati direttament lejn l-istabbiliment fil-post tad-destinazzjoni indikat fid-Dokument Sanitarju Komuni tad-Dħul (CHED).

| (9) | Sabiex jiġi evitat kwalunkwe riskju għas-saħħa tal-annimali u għas-saħħa pubblika, jenħtieġ li jsir monitoraġġ tal-wasla tal-prodotti fl-istabbiliment fil-post tad-destinazzjoni indikat fiċ-CHED (“post ta’ destinazzjoni”). Jenħtieġ li l-awtorità kompetenti tal-post ta’ kontroll fuq il-fruntiera tal-wasla tindika lill-awtorità kompetenti responsabbli għat-twettiq tal-kontrolli uffiċjali fl-istabbiliment fil-post tad-destinazzjoni li l-prodotti jkunu telqu mill-post ta’ spezzjoni fuq il-fruntiera u jkunu fi triqithom lejn l-istabbiliment fil-post tad-destinazzjoni indikat fiċ-CHED. Jekk il-prodotti ma jaslux fl-istabbiliment fil-post tad-destinazzjoni, l-awtorità kompetenti tal-post ta’ kontroll fuq il-fruntiera tal-wasla u l-awtorità kompetenti responsabbli għall-istabbiliment fil-post tad-destinazzjoni jenħtieġ li jagħtu bidu għal azzjoni ta’ segwitu xierqa f’konformità mar-Regolament (UE) 2017/625 fir-rigward tal-operatur responsabbli għall-kunsinna. |
| --- | --- |

(9)

Sabiex jiġi evitat kwalunkwe riskju għas-saħħa tal-annimali u għas-saħħa pubblika, jenħtieġ li jsir monitoraġġ tal-wasla tal-prodotti fl-istabbiliment fil-post tad-destinazzjoni indikat fiċ-CHED (“post ta’ destinazzjoni”). Jenħtieġ li l-awtorità kompetenti tal-post ta’ kontroll fuq il-fruntiera tal-wasla tindika lill-awtorità kompetenti responsabbli għat-twettiq tal-kontrolli uffiċjali fl-istabbiliment fil-post tad-destinazzjoni li l-prodotti jkunu telqu mill-post ta’ spezzjoni fuq il-fruntiera u jkunu fi triqithom lejn l-istabbiliment fil-post tad-destinazzjoni indikat fiċ-CHED. Jekk il-prodotti ma jaslux fl-istabbiliment fil-post tad-destinazzjoni, l-awtorità kompetenti tal-post ta’ kontroll fuq il-fruntiera tal-wasla u l-awtorità kompetenti responsabbli għall-istabbiliment fil-post tad-destinazzjoni jenħtieġ li jagħtu bidu għal azzjoni ta’ segwitu xierqa f’konformità mar-Regolament (UE) 2017/625 fir-rigward tal-operatur responsabbli għall-kunsinna.

| (10) | Jenħtieġ li d-dispożizzjonijiet ta’ dan ir-Regolament japplikaw mingħajr preġudizzju għad-dispożizzjonijiet rilevanti tar-Regolament (UE) Nru 952/2013 tal-Parlament Ewropew u tal-Kunsill (4) dwar is-superviżjoni doganali. |
| --- | --- |

(10)

Jenħtieġ li d-dispożizzjonijiet ta’ dan ir-Regolament japplikaw mingħajr preġudizzju għad-dispożizzjonijiet rilevanti tar-Regolament (UE) Nru 952/2013 tal-Parlament Ewropew u tal-Kunsill (4) dwar is-superviżjoni doganali.

| (11) | Ir-Regolament (KEE, Euratom) Nru 1182/71 tal-Kunsill (5) jiddetermina r-regoli ġenerali applikabbli għall-perjodi, għad-dati u għal-limiti ta’ żmien sabiex tiġi żgurata l-applikazzjoni uniformi tal-liġi tal-Unjoni. Għalhekk, jenħtieġ li r-regoli stabbiliti f’dak ir-Regolament jitqiesu għall-kalkolu tal-limiti ta’ żmien stabbiliti f’dan ir-Regolament. |
| --- | --- |

(11)

Ir-Regolament (KEE, Euratom) Nru 1182/71 tal-Kunsill (5) jiddetermina r-regoli ġenerali applikabbli għall-perjodi, għad-dati u għal-limiti ta’ żmien sabiex tiġi żgurata l-applikazzjoni uniformi tal-liġi tal-Unjoni. Għalhekk, jenħtieġ li r-regoli stabbiliti f’dak ir-Regolament jitqiesu għall-kalkolu tal-limiti ta’ żmien stabbiliti f’dan ir-Regolament.

| (12) | Ir-Regolament (UE) 2017/625 japplika mill-14 ta’ Diċembru 2019. Għaldaqstant, ir-regoli stabbiliti b’dan ir-Regolament jenħtieġ li japplikaw ukoll minn dik id-data, |
| --- | --- |

(12)

Ir-Regolament (UE) 2017/625 japplika mill-14 ta’ Diċembru 2019. Għaldaqstant, ir-regoli stabbiliti b’dan ir-Regolament jenħtieġ li japplikaw ukoll minn dik id-data,

ADOTTAT DAN IR-REGOLAMENT:

Artikolu 1

Suġġett u kamp ta’ applikazzjoni

Dan ir-Regolament jistabbilixxi r-regoli għall-monitoraġġ tat-trasport u l-wasla ta’ kunsinni ta’ prodotti msemmija fl-Artikolu 47(1)(b) tar-Regolament (UE) 2017/625 li huma maħsuba għat-tqegħid fis-suq fl-Unjoni, fejn it-trasport ta’ dawk il-prodotti mill-post ta’ kontroll fuq il-fruntiera tal-wasla sal-istabbiliment fil-post ta’ destinazzjoni fl-Unjoni jkun meħtieġ li jiġi mmonitorjat skont il-leġiżlazzjoni tal-Unjoni (il-kunsinna).

Artikolu 2

Kundizzjonijiet għall-monitoraġġ tat-trasport ta’ kunsinni mill-post ta’ kontroll fuq il-fruntiera tal-wasla fl-Unjoni għall-istabbiliment fil-post tad-destinazzjoni

1.   L-awtorità kompetenti fil-post ta’ kontroll fuq il-fruntiera tal-wasla fl-Unjoni għandha tawtorizza t-trasport tal-kunsinna lejn l-istabbiliment fil-post tad-destinazzjoni indikat fid-Dokument Sanitarju Komuni tad-Dħul imsemmi fl-Artikolu 56 tar-Regolament (UE) 2017/625 (CHED) biss fil-każ li r-riżultat tal-kontrolli uffiċjali fil-post tal-kontroll fuq il-fruntiera tal-wasla jkun favorevoli.

2.   Il-kunsinna li għaliha ngħatat awtorizzazzjoni f’konformità mal-paragrafu 1 għandha tkun:

| (a) | issiġillata mill-awtorità kompetenti tal-post ta’ kontroll fuq il-fruntiera tal-wasla; |
| --- | --- |

(a)

issiġillata mill-awtorità kompetenti tal-post ta’ kontroll fuq il-fruntiera tal-wasla;

| (b) | ittrasportata mingħajr ma tinħatt jew tinqasam; |
| --- | --- |

(b)

ittrasportata mingħajr ma tinħatt jew tinqasam;

| (c) | ittrasportata direttament lejn l-istabbiliment fil-post tad-destinazzjoni indikat fiċ-CHED. |
| --- | --- |

(c)

ittrasportata direttament lejn l-istabbiliment fil-post tad-destinazzjoni indikat fiċ-CHED.

3.   Hekk kif tingħata l-awtorizzazzjoni, l-awtorità kompetenti tal-post ta’ kontroll fuq il-fruntiera tal-wasla għandha tinnotifika, permezz tas-sistema ta’ ġestjoni tal-informazzjoni għall-kontrolli uffiċjali msemmija fl-Artikolu 131 tar-Regolament (UE) 2017/625 (“IMSOC”), lill-awtorità kompetenti responsabbli għat-twettiq ta’ kontrolli uffiċjali fl-istabbiliment fil-post tad-destinazzjoni indikat fiċ-CHED (“post ta’ destinazzjoni”) li, wara l-kontrolli uffiċjali fil-post ta’ kontroll fuq il-fruntiera tal-wasla, ġie awtorizzat it-trasport tal-kunsinna lejn l-istabbiliment fil-post tad-destinazzjoni.

Artikolu 3

Kundizzjonijiet għall-monitoraġġ tal-wasla tal-kunsinni fil-post tad-destinazzjoni

1.   L-operatur responsabbli għall-istabbiliment fil-post tad-destinazzjoni għandu, fi żmien ġurnata mal-wasla tal-kunsinna, jinforma lill-awtorità kompetenti responsabbli għat-twettiq tal-kontrolli uffiċjali fl-istabbiliment fil-post tad-destinazzjoni bil-wasla tal-kunsinna f’dak l-istabbiliment.

2.   L-awtorità kompetenti responsabbli għat-twettiq tal-kontrolli uffiċjali fl-istabbiliment fil-post tad-destinazzjoni għandha tinnotifika, permezz tas-sistema IMSOC, lill-awtorità kompetenti tal-post ta’ kontroll mal-fruntiera tal-wasla, bil-wasla tal-informazzjoni msemmija fil-paragrafu 1 billi timla l-Parti III taċ-CHED.

3.   L-awtorità kompetenti responsabbli għat-twettiq tal-kontrolli uffiċjali fl-istabbiliment fil-post tad-destinazzjoni għandha twettaq kontrolli uffiċjali f’dak l-istabbiliment sabiex tiżgura li l-kunsinni jkunu waslu fl-istabbiliment fil-post tad-destinazzjoni, b’mod partikolari billi tivverifika r-rekords tad-dħul ta’ dak l-istabbiliment.

4.   Jekk l-awtorità kompetenti fil-post ta’ kontroll fuq il-fruntiera tal-wasla ma tkunx ġiet innotifikata bil-wasla tal-kunsinna fl-istabbiliment fil-post tad-destinazzjoni mill-awtorità kompetenti responsabbli għat-twettiq ta’ kontrolli uffiċjali fl-istabbiliment fil-post tad-destinazzjoni f’konformita mal-paragrafu 2 fi żmien 15-il jum mid-data li fiha t-trasport tal-kunsinna jkun ġie awtorizzat skont l-Artikolu 2(1), l-awtoritajiet kompetenti għandhom iwettqu aktar investigazzjonijiet bil-ħsieb li jiddeterminaw il-post attwali tal-kunsinna.

5.   Meta l-kunsinna, wara l-investigazzjonijiet imsemmija fil-paragrafu 4, ma tasalx fl-istabbiliment fil-post tad-destinazzjoni, l-awtorità kompetenti tal-post ta’ kontroll fuq il-fruntiera tal-wasla u l-awtorità kompetenti responsabbli għat-twettiq tal-kontrolli uffiċjali f’dak l-istabbiliment għandhom jieħdu kull azzjoni ta’ infurzar li jqisu xierqa kontra l-operatur responsabbli għall-kunsinna f’konformità mal-Artikoli 138 u 139 tar-Regolament (UE) 2017/625.

Artikolu 4

Dħul fis-seħħ u data tal-applikazzjoni

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

Il-Ġurnal Uffiċjali tal-Unjoni Ewropea.

Għandu japplika mill-14 ta’ Diċembru 2019.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, l-24 ta’ Ġunju 2019.

Għall-Kummissjoni

Il-President

Jean-Claude JUNCKER

---

(1)  
  ĠU L 95, 7.4.2017, p. 1.

1

(2)  Id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (ĠU L 24, 30.1.1998, p. 9).

2

(3)  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).

3

(4)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (riformulazzjoni) (ĠU L 269, 10.10.2013, p. 1).

4

(5)  Ir-Regolament (KEE-Euratom) Nru 1182/71 tal-Kunsill tat-3 ta’ Ġunju 1971 li jistabbilixxi r-regoli applikabbli għal perjodi, dati u limiti ta’ żmien (ĠU L 124, 8.6.1971, p. 1).

5

---

| 4.10.2019 | MT | Il-Ġurnal Uffiċjali tal-Unjoni Ewropea | L 255/5 |
| --- | --- | --- | --- |

4.10.2019

MT

Il-Ġurnal Uffiċjali tal-Unjoni Ewropea

L 255/5

---

REGOLAMENT TA’ IMPLIMENTAZZJONI TAL-KUMMISSJONI (UE) 2019/1667

tas-27 ta’ Settembru 2019

li jdaħħal isem fir-reġistru tad-denominazzjonijiet ta’ oriġini protetti u tal-indikazzjonijiet ġeografiċi protetti “Cârnaţi de Pleşcoi” (IĠP)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b’mod partikolari l-Artikolu 52(2) tiegħu,

Billi:

| (1) | Skont l-Artikolu 50(2)(a) tar-Regolament (UE) Nru 1151/2012, l-applikazzjoni tar-Rumanija biex l-isem “Cârnaţi de Pleşcoi” jiddaħħal fir-reġistru ġiet ippubblikata f’Il-Ġurnal Uffiċjali tal-Unjoni Ewropea (2). |
| --- | --- |

(1)

Skont l-Artikolu 50(2)(a) tar-Regolament (UE) Nru 1151/2012, l-applikazzjoni tar-Rumanija biex l-isem “Cârnaţi de Pleşcoi” jiddaħħal fir-reġistru ġiet ippubblikata f’Il-Ġurnal Uffiċjali tal-Unjoni Ewropea (2).

| (2) | Il-Kummissjoni ma rċeviet l-ebda dikjarazzjoni ta’ oppożizzjoni skont l-Artikolu 51 tar-Regolament (UE) Nru 1151/2012, u għalhekk jenħtieġ li l-isem “Cârnaţi de Pleşcoi” jiġi rreġistrat, |
| --- | --- |

(2)

Il-Kummissjoni ma rċeviet l-ebda dikjarazzjoni ta’ oppożizzjoni skont l-Artikolu 51 tar-Regolament (UE) Nru 1151/2012, u għalhekk jenħtieġ li l-isem “Cârnaţi de Pleşcoi” jiġi rreġistrat,

ADOTTAT DAN IR-REGOLAMENT:

Artikolu 1

L-isem “Cârnaţi de Pleşcoi” (IĠP) huwa rreġistrat.

L-isem imsemmi fl-ewwel paragrafu jidentifika prodott tal-Klassi 1.2. Prodotti tal-laħam (imsajra, immellħa, affumikati, eċċ.) tal-Anness XI tar-Regolament ta’ Implimentazzjoni tal-Kummissjoni (UE) Nru 668/2014 (3).

Artikolu 2

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, is-27 ta’ Settembru 2019.

Għall-Kummissjoni

F’isem il-President,

Phil HOGAN

Membru tal-Kummissjoni

---

(1)  
  ĠU L 343, 14.12.2012, p. 1.

1

(2)  
  ĠU C 185, 29.5.2019, p. 14.

2

(3)  Ir-Regolament ta’ Implimentazzjoni tal-Kummissjoni (UE) Nru 668/2014 tat-13 ta’ Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).

3

---

Rettifika

| 4.10.2019 | MT | Il-Ġurnal Uffiċjali tal-Unjoni Ewropea | L 255/7 |
| --- | --- | --- | --- |

4.10.2019

MT

Il-Ġurnal Uffiċjali tal-Unjoni Ewropea

L 255/7

---

Rettifika tad-Deċiżjoni Kwadru tal-Kunsill 2003/568/JHA tat-22 ta’ Lulju 2003 dwar il-ġlieda kontra l-korruzzjoni fis-settur privat

(
  Il-Ġurnal Uffiċjali tal-Unjoni Ewropea L 192 tal-31 ta’ Lulju 2003
  )

(Edizzjoni Speċjali bil-Malti, Kapitolu 19, Volum 6, p. 182)

Id-Deċiżjoni Qafas tal-Kunsill għandha taqra kif ġej:

---

“
  ID-DEĊIŻJONI QAFAS TAL-KUNSILL 2003/568/ĠAI

tat-22 ta’ Lulju 2003

dwar il-ġlieda kontra l-korruzzjoni fis-settur privat

IL-KUNSILL TAL-UNJONI EWROPEA,

Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29, l-Artikolu 31(1)(e) u l-Artikolu 34(2)(b) tiegħu,

Wara li kkunsidra l-inizjattiva tar-Renju tad-Danimarka (1),

Wara li kkunsidra l-opinjoni tal-Parlament Ewropew (2),

Billi:

| (1) | Flimkien mal-globalizzazzjoni, is-snin reċenti ġabu magħhom żieda fil-kummerċ transfruntier ta’ merkanzija u servizzi. Għalhekk kwalunkwe korruzzjoni fis-settur privat fi Stat Membru mhuwiex sempliċiment problema nazzjonali imma wkoll problema transnazzjonali, li tista’ tiġi megħluba b’mod iktar effettiv permezz ta’ azzjoni konġunta tal-Unjoni Ewropea. |
| --- | --- |

(1)

Flimkien mal-globalizzazzjoni, is-snin reċenti ġabu magħhom żieda fil-kummerċ transfruntier ta’ merkanzija u servizzi. Għalhekk kwalunkwe korruzzjoni fis-settur privat fi Stat Membru mhuwiex sempliċiment problema nazzjonali imma wkoll problema transnazzjonali, li tista’ tiġi megħluba b’mod iktar effettiv permezz ta’ azzjoni konġunta tal-Unjoni Ewropea.

| (2) | Fis-27 ta’ Settembru 1996, il-Kunsill adotta l-Att li jfassal Protokoll mal-Konvenzjoni dwar il-Protezzjoni tal-Interessi Finanzjarji tal-Komunitajiet Ewropej (3). Il-Protokoll, li daħal fis-seħħ fis-17 ta’ Ottubru 2002, fih definizzjonijiet ta’ reati ta’ korruzzjoni u pieni armonizzati għalihom. |
| --- | --- |

(2)

Fis-27 ta’ Settembru 1996, il-Kunsill adotta l-Att li jfassal Protokoll mal-Konvenzjoni dwar il-Protezzjoni tal-Interessi Finanzjarji tal-Komunitajiet Ewropej (3). Il-Protokoll, li daħal fis-seħħ fis-17 ta’ Ottubru 2002, fih definizzjonijiet ta’ reati ta’ korruzzjoni u pieni armonizzati għalihom.

| (3) | Fis-26 ta’ Mejju 1997, il-Kunsill approva Konvenzjoni dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea (4). |
| --- | --- |

(3)

Fis-26 ta’ Mejju 1997, il-Kunsill approva Konvenzjoni dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea (4).

| (4) | Fit-22 ta’ Diċembru 1998, il-Kunsill adotta wkoll l-Azzjoni Konġunta 98/742/JHA dwar il-korruzzjoni fis-settur privat (5). F’konnessjoni mal-adozzjoni ta’ dik l-Azzjoni Konġunta, il-Kunsill ħareġ dikjarazzjoni bl-effett illi qablet li l-Azzjoni Konġunta tirrappreżenta l-ewwel pass fil-livell Ewropew lejn il-ġlieda kontra tali korruzzjoni, u li ser jiġu implimentati miżuri addizzjonali fi stadju iktar tard fid-dawl tal-eżitu tal-valutazzjoni li għandha ssir skont l-Artikolu 89(2) tal-Azzjoni Konġunta. Għadu mhux disponibbli rapport dwar it-traspożizzjoni mill-Istati Membri ta’ din l-Azzjoni Konġunta fil-liġi nazzjonali. |
| --- | --- |

(4)

Fit-22 ta’ Diċembru 1998, il-Kunsill adotta wkoll l-Azzjoni Konġunta 98/742/JHA dwar il-korruzzjoni fis-settur privat (5). F’konnessjoni mal-adozzjoni ta’ dik l-Azzjoni Konġunta, il-Kunsill ħareġ dikjarazzjoni bl-effett illi qablet li l-Azzjoni Konġunta tirrappreżenta l-ewwel pass fil-livell Ewropew lejn il-ġlieda kontra tali korruzzjoni, u li ser jiġu implimentati miżuri addizzjonali fi stadju iktar tard fid-dawl tal-eżitu tal-valutazzjoni li għandha ssir skont l-Artikolu 89(2) tal-Azzjoni Konġunta. Għadu mhux disponibbli rapport dwar it-traspożizzjoni mill-Istati Membri ta’ din l-Azzjoni Konġunta fil-liġi nazzjonali.

| (5) | Fit-13 ta’ Ġunju 2002, il-Kunsill adotta d-Deċiżjoni Qafas 2002/584/JHA dwar il-mandat ta’ arrest Ewropew u l-proċeduri ta’ konsenja bejn l-Istati Membri (6), li fiha l-korruzzjoni hija inkluża fil-lista ta’ reati li jaqgħu fil-kamp ta’ applikazzjoni tal-mandat ta’ arrest Ewropew, li fir-rigward tagħhom mhix meħtieġa verifika minn qabel tal-kriminalità doppja. |
| --- | --- |

(5)

Fit-13 ta’ Ġunju 2002, il-Kunsill adotta d-Deċiżjoni Qafas 2002/584/JHA dwar il-mandat ta’ arrest Ewropew u l-proċeduri ta’ konsenja bejn l-Istati Membri (6), li fiha l-korruzzjoni hija inkluża fil-lista ta’ reati li jaqgħu fil-kamp ta’ applikazzjoni tal-mandat ta’ arrest Ewropew, li fir-rigward tagħhom mhix meħtieġa verifika minn qabel tal-kriminalità doppja.

| (6) | Skont l-Artikolu 29 tat-Trattat dwar l-Unjoni Ewropea, huwa l-għan tal-Unjoni li tipprovdi liċ-ċittadini tagħha b’livell għoli ta’ sigurtà fiż-żona ta’ libertà, sigurtà u ġustizzja, għan li jrid jinkiseb billi jiġu pprevenuti u miġġielda r-reati, organizzati jew xorta oħra, inkluża l-korruzzjoni. |
| --- | --- |

(6)

Skont l-Artikolu 29 tat-Trattat dwar l-Unjoni Ewropea, huwa l-għan tal-Unjoni li tipprovdi liċ-ċittadini tagħha b’livell għoli ta’ sigurtà fiż-żona ta’ libertà, sigurtà u ġustizzja, għan li jrid jinkiseb billi jiġu pprevenuti u miġġielda r-reati, organizzati jew xorta oħra, inkluża l-korruzzjoni.

| (7) | Skont il-punt 48 tal-konklużjonijiet tal-Kunsill Ewropew imlaqqa’ f’Tampere fil-15 u s-16 ta’ Ottubru 1999, il-korruzzjoni hija qasam ta’ rilevanza partikolari meta jiġu stabbiliti r-regoli minimi dwar x’jikkostitwixxi reat kriminali fl-Istati Membri u l-pieni applikabbli. |
| --- | --- |

(7)

Skont il-punt 48 tal-konklużjonijiet tal-Kunsill Ewropew imlaqqa’ f’Tampere fil-15 u s-16 ta’ Ottubru 1999, il-korruzzjoni hija qasam ta’ rilevanza partikolari meta jiġu stabbiliti r-regoli minimi dwar x’jikkostitwixxi reat kriminali fl-Istati Membri u l-pieni applikabbli.

| (8) | Konvenzjoni tal-OECD dwar il-Ġlieda kontra t-Tixħim tal-Uffiċjali Pubbliċi Barranin fit-Tranżazzjonijiet Kummerċjali Internazzjonali kienet approvata f’konferenza dwar in-negozjati fil-21 ta’ Novembru 1997, u l-Kunsill tal-Ewropa approva wkoll Konvenzjoni tal-Liġijiet Kriminali dwar il-Korruzzjoni, li nfetħet għall-firem fis-27 ta’ Jannar 1999. Din il-Konvenzjoni hija akkumpanjata bi Ftehim li jistabbilixxi l-Grupp ta’ Stati kontra l-Korruzzjoni (GRECO). Infetħu wkoll negozjati għal Konvenzjoni tan-NU dwar il-ġlieda kontra l-korruzzjoni. |
| --- | --- |

(8)

Konvenzjoni tal-OECD dwar il-Ġlieda kontra t-Tixħim tal-Uffiċjali Pubbliċi Barranin fit-Tranżazzjonijiet Kummerċjali Internazzjonali kienet approvata f’konferenza dwar in-negozjati fil-21 ta’ Novembru 1997, u l-Kunsill tal-Ewropa approva wkoll Konvenzjoni tal-Liġijiet Kriminali dwar il-Korruzzjoni, li nfetħet għall-firem fis-27 ta’ Jannar 1999. Din il-Konvenzjoni hija akkumpanjata bi Ftehim li jistabbilixxi l-Grupp ta’ Stati kontra l-Korruzzjoni (GRECO). Infetħu wkoll negozjati għal Konvenzjoni tan-NU dwar il-ġlieda kontra l-korruzzjoni.

| (9) | L-Istati Membri jagħtu importanza partikolari lill-ġlieda kontra l-korruzzjoni kemm fis-settur pubbliku kif ukoll f’dak privat, billi jemmnu illi fiż-żewġ setturi l-korruzzjoni toħloq theddida għal soċjetà li tobdi l-liġijiet kif ukoll tgħawweġ il-kompetizzjoni fejn jidħol ix-xiri ta’ merkanzija jew servizzi kummerċjali u timpedixxi żvilupp ekonomiku b’saħħtu. F’dak il-kuntest, l-Istati Membri li għadhom ma rratifikawx il-Konvenzjoni tal-Unjoni Ewropea tas-26 ta’ Mejju 1997 u l-Konvenzjoni tal-Kunsill tal-Ewropa tas-27 ta’ Jannar 1999 ser iqisu kif jagħmlu dan malajr kemm jista’ jkun. |
| --- | --- |

(9)

L-Istati Membri jagħtu importanza partikolari lill-ġlieda kontra l-korruzzjoni kemm fis-settur pubbliku kif ukoll f’dak privat, billi jemmnu illi fiż-żewġ setturi l-korruzzjoni toħloq theddida għal soċjetà li tobdi l-liġijiet kif ukoll tgħawweġ il-kompetizzjoni fejn jidħol ix-xiri ta’ merkanzija jew servizzi kummerċjali u timpedixxi żvilupp ekonomiku b’saħħtu. F’dak il-kuntest, l-Istati Membri li għadhom ma rratifikawx il-Konvenzjoni tal-Unjoni Ewropea tas-26 ta’ Mejju 1997 u l-Konvenzjoni tal-Kunsill tal-Ewropa tas-27 ta’ Jannar 1999 ser iqisu kif jagħmlu dan malajr kemm jista’ jkun.

| (10) | Il-għan ta’ din id-Deċiżjoni Qafas huwa b’mod partikolari li jiġi żgurat li kemm il-korruzzjoni attiva u kemm dik passiva fis-settur privat huma reati kriminali fl-Istati Membri kollha, illi persuni ġuridiċi jistgħu jinżammu responsabbli minn dawn ir-reati, u li dawn ir-reati jġorru pieni effettivi, proporzjonati u dissważivi, |
| --- | --- |

(10)

Il-għan ta’ din id-Deċiżjoni Qafas huwa b’mod partikolari li jiġi żgurat li kemm il-korruzzjoni attiva u kemm dik passiva fis-settur privat huma reati kriminali fl-Istati Membri kollha, illi persuni ġuridiċi jistgħu jinżammu responsabbli minn dawn ir-reati, u li dawn ir-reati jġorru pieni effettivi, proporzjonati u dissważivi,

ADOTTA DIN ID-DEĊIŻJONI QAFAS:

Artikolu 1

Definizzjonijiet

Għall-għanijiet ta’ din id-Deċiżjoni Qafas:

| — | “persuna ġuridika” tfisser kull entità li jkollha dan l-istatus taħt il-liġi nazzjonali applikabbli, għajr għall-Istati jew il-korpi l-oħra pubbliċi li jaġixxu fil-kapaċità ta’ awtorità statali u għall-organizzazzjonijiet pubbliċi internazzjonali, |
| --- | --- |

—

“persuna ġuridika” tfisser kull entità li jkollha dan l-istatus taħt il-liġi nazzjonali applikabbli, għajr għall-Istati jew il-korpi l-oħra pubbliċi li jaġixxu fil-kapaċità ta’ awtorità statali u għall-organizzazzjonijiet pubbliċi internazzjonali,

| — | “ksur tad-dmirijiet” għandha tinftiehem skont il-liġijiet nazzjonali. Il-kunċett tal-ksur tad-dmirijiet fil-liġi nazzjonali għandu jkopri bħala minimu kull imġiba żleali li tikkostitwixxi ksur tad-dmirijiet statutorji, jew, skont il-każ, ksur tar-regolamenti jew tal-istruzzjonijiet professjonali, li japplikaw ġewwa n-negozju ta’ persuna li fi kwalunkwe kapaċità tmexxi jew taħdem għal entità fis-settur privat. |
| --- | --- |

—

“ksur tad-dmirijiet” għandha tinftiehem skont il-liġijiet nazzjonali. Il-kunċett tal-ksur tad-dmirijiet fil-liġi nazzjonali għandu jkopri bħala minimu kull imġiba żleali li tikkostitwixxi ksur tad-dmirijiet statutorji, jew, skont il-każ, ksur tar-regolamenti jew tal-istruzzjonijiet professjonali, li japplikaw ġewwa n-negozju ta’ persuna li fi kwalunkwe kapaċità tmexxi jew taħdem għal entità fis-settur privat.

Artikolu 2

Korruzzjoni attiva u passiva fis-settur privat

1.   L-Istati Membri għandhom jieħdu l-passi meħtieġa sabiex jiżguraw illi l-imġiba intenzjonata li ġejja tikkostitwixxi reat kriminali, meta titwettaq fil-kors ta’ attivitajiet tan-negozju:

| (a) | il-wegħda, l-offerta jew il-għotja, direttament jew permezz ta’ intermedjarju, lil persuna li tmexxi jew taħdem fi kwalunkwe kapaċità għal entità fis-settur privat, ta’ kwalunkwe vantaġġ mhux mistħoqq ta’ kwalunkwe tip, għaliha nfisha jew għal parti terza, sabiex din il-persuna twettaq jew tibqa’ lura milli twettaq kwalunkwe att, bi ksur tad-dmirijiet tagħha; |
| --- | --- |

(a)

il-wegħda, l-offerta jew il-għotja, direttament jew permezz ta’ intermedjarju, lil persuna li tmexxi jew taħdem fi kwalunkwe kapaċità għal entità fis-settur privat, ta’ kwalunkwe vantaġġ mhux mistħoqq ta’ kwalunkwe tip, għaliha nfisha jew għal parti terza, sabiex din il-persuna twettaq jew tibqa’ lura milli twettaq kwalunkwe att, bi ksur tad-dmirijiet tagħha;

| (b) | li titlob jew li tirċievi, direttament jew permezz ta’ intermedjarju, vantaġġ mhux mistħoqq ta’ kwalunkwe tip, jew li taċċetta wegħda ta’ tali vantaġġ, għaliha nfisha jew għal parti terza, waqt li tmexxi jew taħdem fi kwalunkwe kapaċità għal entità fis-settur privat, sabiex twettaq jew tibqa’ lura milli twettaq kwalunkwe att, bi ksur tad-dmirijiet ta’ dak li jkun. |
| --- | --- |

(b)

li titlob jew li tirċievi, direttament jew permezz ta’ intermedjarju, vantaġġ mhux mistħoqq ta’ kwalunkwe tip, jew li taċċetta wegħda ta’ tali vantaġġ, għaliha nfisha jew għal parti terza, waqt li tmexxi jew taħdem fi kwalunkwe kapaċità għal entità fis-settur privat, sabiex twettaq jew tibqa’ lura milli twettaq kwalunkwe att, bi ksur tad-dmirijiet ta’ dak li jkun.

2.   Il-paragrafu 1 japplika għall-attivitajiet tan-negozju ġewwa entitajiet bi qligħ u mingħajr qligħ.

3.   Stat Membru jista’ jiddikjara illi ser jillimita l-kamp ta’ applikazzjoni tal-paragrafu 1 għal dik l-imġiba li tinvolvi, jew tista’ tinvolvi, tagħwiġ fil-kompetizzjoni fir-rigward tax-xiri ta’ merkanzija jew servizzi kummerċjali.

4.   Id-dikjarazzjonijiet imsemmija fil-paragrafu 3 għandhom ikunu kkomunikati lill-Kunsill fiż-żmien tal-adozzjoni ta’ din id-Deċiżjoni Qafas u għandhom ikunu validi għal ħames snin mit-22 ta’ Lulju 2005.

5.   Il-Kunsill għandu jirrieżamina dan l-Artikolu fi żmien debitu qabel it-22 ta’ Lulju 2010 bil-ħsieb li jiġi kkunsidrat jekk għandux ikun possibbli li jiġġeddu d-dikjarazzjonijiet magħmula taħt il-paragrafu 3.

Artikolu 3

Tixwix, għajnuna u assistenza

L-Istati Membri għandhom jieħdu l-miżuri meħtieġa sabiex jiżguraw illi t-tixwix, l-għajnuna u l-assistenza tal-imġiba msemmija fl-Artikolu 2 jikkostitwixxu reati kriminali.

Artikolu 4

Pieni u sanzjonijiet oħra

1.   Kull Stat Membru għandu jieħu l-miżuri meħtieġa sabiex jiżgura illi l-imġiba msemmija fl-Artikoli 2 u 3 tkun punibbli b’pieni kriminali effettivi, proporzjonati u dissważivi.

2.   Kull Stat Membru għandu jieħu l-miżuri meħtieġa sabiex jiżgura illi l-imġiba msemmija fl-Artikolu 2 tkun punibbli b’piena massima ta’ mill-inqas minn sena sa tliet snin ħabs.

3.   Kull Stat Membru għandu jieħu l-miżuri meħtieġa skont ir-regoli u l-prinċipji kostituzzjonali tiegħu sabiex jiżgura illi meta persuna fiżika f’ċerta attività tan-negozju tkun instabet ħatja tal-imġiba msemmija fl-Artikolu 2, dik il-persuna tista’, fejn xieraq, għall-inqas fil-każijiet fejn kellha pożizzjoni ta’ tmexxija f’kumpanija fi ħdan in-negozju kkonċernat, tkun temporanjament ipprojbita milli tissokta din l-attività partikolari tan-negozju jew paragunabbli f’pożizzjoni jew f’kapaċità simili, jekk il-fatti stabbiliti jagħtu raġuni lil dak li jkun li jemmen illi jeżisti riskju ċar tal-abbuż tal-pożizzjoni jew tal-kariga b’korruzzjoni attiva jew passiva.

Artikolu 5

Responsabbiltà tal-persuni ġuridiċi

1.   Kull Stat Membru għandu jieħu l-miżuri meħtieġa sabiex jiżgura illi l-persuni ġuridiċi jkunu jistgħu jiġu miżmuma responsabbli għar-reati msemmija fl-Artikoli 2 u 3 mwettqa għall-benefiċċju tagħhom minn kwalunkwe persuna, li taġixxi jew individwalment jew bħala parti minn korp ta’ persuna ġuridika, li jkollha pożizzjoni ta’ tmexxija ġewwa l-persuna ġuridika, abbażi ta’:

| (a) | setgħa ta’ rappreżentanza tal-persuna ġuridika; |
| --- | --- |

(a)

setgħa ta’ rappreżentanza tal-persuna ġuridika;

| (b) | awtorità li tieħu d-deċiżjonijiet f’isem il-persuna ġuridika; jew |
| --- | --- |

(b)

awtorità li tieħu d-deċiżjonijiet f’isem il-persuna ġuridika; jew

| (c) | awtorità sabiex teżerċita kontroll fi ħdan il-persuna ġuridika. |
| --- | --- |

(c)

awtorità sabiex teżerċita kontroll fi ħdan il-persuna ġuridika.

2.   Apparti l-każijiet previsti fil-paragrafu 1, kull wieħed mill-Istati Membri għandu jieħu l-miżuri meħtieġa sabiex jiżgura illi persuna ġuridika tista’ tinżamm responsabbli meta n-nuqqas tas-sorveljanza jew tal-kontroll minn persuna msemmija fil-paragrafu 1 tkun għamlet possibbli t-twettiq ta’ reat tat-tip imsemmi fl-Artikoli 2 u 3 għall-benefiċċju ta’ din il-persuna ġuridika minn persuna taħt l-awtorità tagħha.

3.   Ir-responsabbiltà ta’ persuna ġuridika skont il-paragrafi 1 u 2 ma għandhiex teskludi l-proċedimenti kriminali kontra persuni fiżiċi li jkunu l-awturi, ix-xewwiexa jew il-kompliċi f’reat tat-tip imsemmi fl-Artikoli 2 u 3.

Artikolu 6

Pieni għal persuni ġuridiċi

1.   Kull Stat Membru għandu jieħu l-miżuri meħtieġa sabiex jiżgura illi persuna ġuridika miżmuma responsabbli skont l-Artikolu 5(1) tkun punibbli b’pieni effettivi, proporzjonati u dissważivi, li għandhom jinkludu multi kriminali jew mhux kriminali u jistgħu jinkludu pieni oħra bħal:

| (a) | l-esklużjoni mill-intitolament għall-benefiċċji jew l-għajnuna pubbliċi; |
| --- | --- |

(a)

l-esklużjoni mill-intitolament għall-benefiċċji jew l-għajnuna pubbliċi;

| (b) | l-iskwalifika temporanja jew permanenti mill-prattika ta’ attivitajiet industrijali jew kummerċjali; |
| --- | --- |

(b)

l-iskwalifika temporanja jew permanenti mill-prattika ta’ attivitajiet industrijali jew kummerċjali;

| (c) | it-tqegħid taħt is-sorveljanza ġudizzjarja; jew |
| --- | --- |

(c)

it-tqegħid taħt is-sorveljanza ġudizzjarja; jew

| (d) | ordni ġudizzjarju ta’ stralċ; |
| --- | --- |

(d)

ordni ġudizzjarju ta’ stralċ;

2.   Kull Stat Membru għandu jieħu l-miżuri meħtieġa sabiex jiżgura illi persuna ġuridika miżmuma responsabbli skont l-Artikolu 5(2) tkun punibbli b’pieni jew miżuri kriminali effettivi, proporzjonati u dissważivi.

Artikolu 7

Ġurisdizzjoni

1.   Kull Stat Membru għandu jieħu l-miżuri meħtieġa sabiex jistabbilixxi l-ġurisdizzjoni tiegħu rigward ir-reati msemmija fl-Artikoli 2 u 3, fejn ir-reat ikun twettaq:

| (a) | fl-intier tiegħu jew f’parti minnu fit-territorju tiegħu; |
| --- | --- |

(a)

fl-intier tiegħu jew f’parti minnu fit-territorju tiegħu;

| (b) | minn wieħed miċ-ċittadini tiegħu; jew |
| --- | --- |

(b)

minn wieħed miċ-ċittadini tiegħu; jew

| (c) | għall-benefiċċju ta’ persuna ġuridika illi għandha l-uffiċċju prinċipali tagħha fit-territorju ta’ dak l-Istat Membru. |
| --- | --- |

(c)

għall-benefiċċju ta’ persuna ġuridika illi għandha l-uffiċċju prinċipali tagħha fit-territorju ta’ dak l-Istat Membru.

2.   Kwalunkwe Stat Membru jista’ jiddeċiedi li ma japplikax ir-regoli tal-ġurisdizzjoni fil-paragrafu 1(b) u (c), jew japplikahom biss f’każijiet jew f’ċirkostanzi speċifiċi, fejn ir-reat ikun twettaq ’il barra mit-territorju tiegħu.

3.   Kwalunkwe Stat Membru li, skont il-liġijiet nazzjonali tiegħu, ma jkunx għadu kkonsenja liċ-ċittadini tiegħu stess għandu jieħu l-miżuri meħtieġa biex jistabbilixxi l-ġurisdizzjoni tiegħu fir-rigward tar-reati msemmija fl-Artikolu 2 u 3 meta jitwettqu miċ-ċittadini tiegħu stess ’il barra mit-territorju tiegħu.

4.   L-Istati Membri li jiddeċiedu li japplikaw il-paragrafu 2 għandhom jgħarrfu lis-Segretarjat Ġenerali tal-Kunsill u lill-Kummissjoni, u jindikaw, meta opportun, il-każijiet jew iċ-ċirkostanzi speċifiċi li fihom tapplika d-deċiżjoni.

Artikolu 8

Tħassir

L-Azzjoni Konġunta 98/742/ĠAI hija mħassra.

Artikolu 9

Implimentazzjoni

1.   L-Istati Membri għandhom jieħdu l-miżuri meħtieġa sabiex jikkonformaw mad-dispożizzjonijiet ta’ din id-Deċiżjoni Qafas qabel it-22 ta’ Lulju 2005.

2.   Sal-istess data, l-Istati Membri għandhom jittrasmettu lis-Segretarjat Ġenerali tal-Kunsill u lill-Kummissjoni t-test tad-dispożizzjonijiet li jittrasponu fil-liġijiet nazzjonali tagħhom l-obbligi imposti fuqhom skont din id-Deċiżjoni Qafas. Fuq il-bażi ta’ rapport stabbilit bl-użu ta’ dan it-tagħrif u rapport bil-miktub mill-Kummissjoni, il-Kunsill għandu, qabel it-22 ta’ Ottubru 2005, jagħmel analiżi biex jara safejn l-Istati Membri jkunu kkonformaw mad-dispożizzjonijiet ta’ din id-Deċiżjoni Qafas.

Artikolu 10

Applikazzjoni territorjali

Din id-Deċiżjoni Qafas għandha tapplika għall-Ġibiltà.

Artikolu 11

Dħul fis-seħħ

Din id-Deċiżjoni Qafas għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

Il-Ġurnal Uffiċjali tal-Unjoni Ewropea

Magħmul fi Brussell, fit-22 ta’ Lulju 2003.

Għall-Kunsill

Il-President

G. ALEMANNO
  ”

---

(1)  
  ĠU C 184, 2.8.2002, p. 5.

1

(2)  Opinjoni tat-22 ta’ Novembru 2002 (għadha mhix ippubblikata fil-Ġurnal Uffiċjali).

2

(3)  
  ĠU C 313, 23.10.1996, p. 1.

3

(4)  
  ĠU C 195, 25.6.1997, p. 2.

4

(5)  
  ĠU L 358, 31.12.1998, p. 2.

5

(6)  
  ĠU L 190, 18.7.2002, p. 1.

6

---

| 4.10.2019 | MT | Il-Ġurnal Uffiċjali tal-Unjoni Ewropea | L 255/11 |
| --- | --- | --- | --- |

4.10.2019

MT

Il-Ġurnal Uffiċjali tal-Unjoni Ewropea

L 255/11

---

Rettifika tar-Regolament ta’ Implimentazzjoni tal-Kummissjoni (UE) 2019/947 tal-24 ta’ Mejju 2019 dwar ir-regoli u l-proċeduri għall-operazzjoni ta’ inġenji tal-ajru mingħajr bdot abbord

(Il-Ġurnal Uffiċjali tal-Unjoni Ewropea L 152 tal-11 ta’ Ġunju 2019)

F’paġna 57, fl-Artikolu 19(2),

minflok:

“Each UAS operator shall report to the competent authority on any safety-related occurrence and exchange information regarding its UAS in compliance with Regulation (EU) No 376/2014.”,

aqra:

“Kull operatur ta’ UAS għandu jirrapporta lill-awtorità kompetenti kwalunkwe okkorrenza relatata mas-sikurezza u jiskambja l-informazzjoni dwar il-UAS tiegħu f’konformità mar-Regolament (UE) Nru 376/2014.”;

F’paġna 58, fl-Artikolu 19(4),

minflok:

“Upon receiving any of the information referred to in paragraphs 1, 2 or 3, the Agency and the competent authority shall take the necessary measures to address any safety issues on the best available evidence and analysis, taking into account interdependencies between the different domains of aviation safety, and between aviation safety, cyber security and other technical domains of aviation regulation.”,

aqra:

“Malli jirċievu xi informazzjoni msemmija fil-paragrafi 1, 2 jew 3, l-Aġenzija u l-awtorità kompetenti għandhom jieħdu l-miżuri neċessarji biex jindirizzaw kwalunkwe kwistjoni ta’ sikurezza abbażi tal-aħjar evidenza u analiżi disponibbli, filwaqt li jqisu l-interdipendenzi bejn l-oqsma differenti tas-sikurezza fl-avjazzjoni, u bejn is-sikurezza fl-avjazzjoni, iċ-ċibersigurtà u oqsma tekniċi oħra tar-regolamentazzjoni tal-avjazzjoni.”;

F’paġna 58, fl-Artikolu 20, fil-paragrafu introduttorju,

minflok:

“UAS types within the meaning of Decision No 768/2008/KE tal-Parlament Ewropew u tal-Kunsill(9), which do not comply with Regulation (UE) 2019/945 and which are not privately-built are allowed to continue to be operated under the following conditions, when they have been placed on the market before 1 July 2022:”,

aqra:

“Tipi ta’ UAS fis-sens tad-Deċiżjoni Nru 768/2008/KE tal-Parlament u tal-Kunsill(9), li ma jikkonformawx mar-Regolament (UE) 2019/945 u li mhumiex mibnija privatament, jistgħu jibqgħu jiġu operati skont il-kundizzjonijiet li ġejjin, meta dawn ikunu tqiegħdu fis-suq qabel l-1 ta’ Lulju 2022:”.

---